22/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 53/2012

Resolución do 25 de marzo de 2013, da Xefatura Territorial da Consellerra de Economía e Industria da Coruña, de autorización administrativa, aprobación do proxecto de execución e declaración de utilidade pública, en concreto, dunha instalación eléctrica no Concello de Carnota (expediente IN407A 53/2012). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Electra del Jallas, S. A. (na actualidade, por absorción Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T., C. T., R. B. T. Romarís Lira e anexo I. Situación: Carnota. Características técnicas: Liña eléctrica de media tensión soterrada (L. M. T. S.) a 20 kV, cunha lonxitude de 0,380 km, con condutor tipo RHZ1-12/20 kV-3(1x240) Al, coa orixe en cela existente no C. T. Mar de Lira (Expte. IN407A 2009/179) e final no C. T. Romarís-Lira proxectado. Centro de transformación (C. T.) prefabricado Romarís-Lira, tipo 2L+1 P, cunha potencia 250 kVA, e unha relación de transformación de 20.000/400-230 V. Liña de baixa tensión aérea do C. T. Romarís-Lira, cunha lonxitude de 0,101 km, coa orixe en apoio proxectado tipo HV 11/630, con condutor tipo RZ.0,6/1 kV 3x150 AI+80 Al e final na rede aérea existente. Rede de baixa tensión soterrada do C. T. Romarís-Lira, cunha lonxitude de 0,078 km, con dúas saldas con condutor tipo XZ1 0,6/1 kV 4(1x240) Al, coa orixe no C. T. Romarís-Lira proxectado e final dun circuíto de 19 m de lonxitude na rede aérea existente e doutro de 59 m de lonxitude en apoio proxectado. Liña de baixa tensión aérea de C. T. Mar de Lira, cunha lonxitude de 0,185 km, coa orixe en apoio proxectado HV 11/630, con condutor tipo RZ.0,6/1 kV, 3x150/80 mm 2, 3x50/54,2 mm 2 Al e 2x25 mm 2 Al. Rede de baixa tensión soterrada do C. T. Mar de Lira (Expte. IN407A 2009/179), cunha lonxitude de 0,141 km, composto de tres tramos de lonxitude 27, 100 e 14 m, respectivamente, con condutores tipo XZ1 0,6/1 Kv 4(1x240) Al, e XZ1 0,6/1 kV, 4(1x95) Al. RESULTAN OS SEGUINTES FEITOS: Primeiro. –Con data do 26/03/2012, a empresa Electra del Jallas, S. A., presentou o proxecto L. M. T. S., C. T. R. B. T. Romarís-Lira, así mesmo con data 16/07/2012, a empresa achegou anexo I ao proxecto de execución, no cal recolle os cálculos mecánicos da rede de baixa tensión proxectada. Segundo. –A petición someteuse a información pública mediante Resolución do 08/06/2012, da Xefatura Territorial da Coruña, publicada no DOG do 12/07/2012, no BOP da Coruña do 26/06/2012 e no xornal La Voz de Galicia do 20/06/2012, así como no taboleiro de anuncios do Concello de Carnota, en aplicación do Real decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo, practicouse notificación individual aos propietarios dos bens e dereitos afectados. Dentro do prazo establecido non consta que foran presentadas alegacións. Terceiro. –Remitíronse separatas aos seguintes organismos: Concello de Carnota e Dirección Xeral do Patrimonio a través do dito Concello, os cales manifestan a súa conformidade con esta solicitude. FUNDAMENTOS DE DEREITO Primeiro. –A Xefatura Territorial da Consellería de Economía e Industria é competente para resolver este expediente con fundamento no Estatuto de Autonomía de Galicia, o Real decreto 2563/1982, do 24 de xullo, sobre traspaso de función e servizos da Administración do Estado á Comunidade Autónoma de Galicia en materia de industria, enerxía e minas (BOE nú.º 246, do 24 de xullo); a Lei 54/1997, do 27 de novembro, do sector eléctrico (BOE n.º 285, do 28 de novembro); o Real decreto 1955/2000, do 1 de decembro; e o Decreto 36/2001, do 25 de xaneiro, que establece os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG n.º 34, do 16 de febreiro). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Terceiro. –A autorización administrativa, a aprobación do proxecto de execución e a declaración de utilidade pública, en concreto, das instalacións obxecto deste expediente, cumpren coa normativa vixente, isto é: a Lei 54/1997, do 27 de novembro; o Real decreto 1955/2000, do 1 de decembro; o Real decreto 3275/1982, do 12 de novembro, sobre condicións técnicas e garantías de seguridade en centrais eléctricas, subestacións e centros de transformación (BOE n.º 288, do 1 de decembro); o Real decreto 223/2008, do 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias (BOE n.º 68, do 19 de marzo); e o Real decreto 842/2002, do 2 de agosto, polo que se aproba o regulamento electrotécnico para baixa tensión (BOE n.º 224, do 18 de setembro). Cuarto. –O 7/11/2012 da Dirección Xeral de Industria, Enerxía e Minas autorizou o cambio de titularidade e a subrogación dos dereitos e obrigas asumidos en virtude das autorizacións administrativas outorgadas, no territorio da Comunidade Autónoma de Galicia, a nome de Electra del Jallas, SAU. a favor de Unión Fenosa Distribución, S. A. A dita autorización supeditouse a que Unión Fenosa Distribución S. A. acreditase nun prazo de seis meses a transmisión da dita titularidade e a comunicase nun prazo dun mes dende que se fixera efectiva. O 18/01/2013, Unión Fenosa Distribución S. A. comunicou á Dirección Xeral de Industria, Enerxía e Minas a devandita transmisión, quedando constancia que o 4/12/2012 se elevou a pública a escritura de fusión da sociedade Unión Fenosa Distribución S. A. e Electra del JaIIas, SAU, outorgada ante o notario de Madrid D. Fernando de la Cámara García, baixo o número 2.571 do seu protocolo e sendo inscrita no Rexistro Mercantil de Madrid o 31 de decembro de 2012, tomo 30183, libro 0, folio 105, sección 8, folla M503809, inscrición ou anotación 28. De acordo co que antecede e no exercicio das competencias atribuídas RESOLVE: Autorizar, aprobar o proxecto de execución e anexo I e declarar de utilidade publica, en concreto, as ditas instalacións, nas que as características axustaranse en todas as súas partes ás que figuran no proxecto e no seu anexo I, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens ou de adquisición dos dereitos afectados, e implica a urxente ocupación para os efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes, contado a partir do día seguinte ao da notificación desta resolución; tamén poderase interpoñer calquera outro recurso que estime pertinente o seu dereito. A Coruña, 25 de marzo de 2013 Susana Vázquez Romero Xefa territorial da Coruña